Diari Oficial de la Generalitat Valenciana


Sumari del DOGV 4612, del 21-10-2003 (2003/10183)

RESOLUCIÓ de 10 de juliol de 2003, de la Conselleria d'Economia, Hisenda i Ocupació, per la qual s'accepta la cessió d'ús gratuït de l'immoble El Preventori, situat a Alcoi (Alacant), partida Riquer Baix, destinat a residència de tercera edat, realitzada per la Fundació de la Comunitat Valenciana Mariola l'Assumpció.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4612

Data del DOGV
:   21-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10165


Data del document
:   10-07-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alcoi
    * cultura regional
    * propietat immobiliària

RESOLUCIÓ de 10 de juliol de 2003, de la Conselleria d'Economia, Hisenda i Ocupació, per la qual s'accepta la cessió d'ús gratuït de l'immoble El Preventori, situat a Alcoi (Alacant), partida Riquer Baix, destinat a residència de tercera edat, realitzada per la Fundació de la Comunitat Valenciana Mariola l'Assumpció. [2003/M10863]
  
La Fundació Casa de Repòs Mariola l'Assumpció hui denominada Fundació de la Comunitat Valenciana Mariola l'Assumpció, va acordar en la reunió del Consell del Patronat, realitzada el 16 de novembre de 2000, la cessió d'ús a la Generalitat Valenciana de l'edifici de la seua propietat denominat Preventori, situat a Alcoi, partida Riquer Baix, per termini de 20 anys prorrogables comptats des del dia 1 de juny de 2001.
  
A proposta de la Conselleria de Benestar Social, es van iniciar els tràmits legals oportuns per a la formalització de la cessió i acceptació gratuïta del dret d'ús.
  
La cessió es realitza amb la finalitat de destinar l'immoble a residència de tercera edat.
  
Consta en les actuacions que la Conselleria de Benestar Social té previsió de despesa necessària per a complir els compromisos que la Generalitat Valenciana adquirix com a conseqüència de l'acceptació del dret d'ús.
  
L'article 44 de la Llei 14/2003, de 10 d'abril, de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c) de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa». En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic social i adscrit a la Conselleria de Benestar Social, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de l'ús per termini de 20 anys prorrogables comptats des del dia 1 de juny de 2001, de la propietat realitzada per la Fundació de la Comunitat Valenciana Mariola l'Assumpció, de l'edifici denominat El Preventori, partida Riquer Baix, d'Alcoi, en el vessant est de la muntanya de Sant Cristòfol.
  
Consta inscrit en el Registre de la Propietat d'Alcoi, al tom 542, llibre 290, foli 38, finca 12.406.
  
Referència cadastral: 18 607 640 00 023 00454 SW.
  
Segon
  
La cessió gratuïta d'ús per termini de 20 anys prorrogables, realitzada per la Fundació de la Comunitat Valenciana Mariola l'Assumpció, s'efectua amb la condició de destinar l'immoble a residència de tercera edat.
  
Tercer
  
Elevar a escriptura pública la cessió i acceptació de l'ús de l'immoble; totes les despeses d'esta seran a càrrec de la Generalitat Valenciana.
  
Quart
  
L'ús de l'immoble acceptat haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte al servici públic social i adscrit a la Conselleria de Benestar Social, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
València, 10 de juliol de 2003.- El conseller d'Economia, Hisenda i Ocupació: Gerardo Camps Devesa.